
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 14.8.2020 година
 относно мерки за предотвратяване на въвеждането и разпространението на Xylella fastidiosa (Wells et al.) в Съюза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) No 228/2013, (ЕС) No 652/2014 и (ЕС) No 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета
 1
 , и по-специално член 28, параграфи 1 и 2 от него,
 като има предвид, че:
 (1)Решение за изпълнение (ЕС) 2015/789 на Комисията
 2
 се прилага от май 2015 г. насам с цел предотвратяване на по-нататъшното разпространение и въвеждане на Xylella fastidiosa (Wells et al.) („посочения вредител“) в Съюза. Посоченото решение за изпълнение е актуализирано няколко пъти, за да се вземат под внимание наличните към дадения момент научно-технически данни.
 (2)На 15 май 2019 г. Европейският орган за безопасност на храните („Органът“) публикува ново научно становище
 3
 относно риска за здравето на растенията, породен от посочения вредител на територията на Съюза, в което се поставя акцент върху потенциалното установяване, разпространението в тесни и широки граници, продължителността на безсимптомния период, въздействието на посочения вредител, а в него така също и се съдържа актуална информация относно вариантите за намаляване на риска. На 15 май 2019 г. Органът публикува научен доклад
 4
 относно ефективността на in planta мерките за борба с посочения вредител, в който, както беше посочено по-рано, се потвърждава, че понастоящем няма налични мерки за борба с цел отстраняване на посочения вредител от болното растение в условия на открити терени. На 25 юни 2019 г. Органът публикува информационен картон за наблюдение на вредителите
 5
 относно посочения вредител, в който се съдържат допълнителни елементи за осигуряване на по-целенасочени дейности за наблюдение. На 28 април 2020 г. Органът актуализира базата данни на видовете растения, за които е установено, че са заразени с посочения вредител в световен мащаб
 6
 . Освен това на 8 юни 2020 г. Органът публикува Насоките за статистически надеждни и основани на риска наблюдения за Xylella fastidiosa
 7
 , които ще помагат на държавите членки да прилагат нивото на сигурност, предложеното предвидено разпространение и подготовката за дейностите по наблюдение, които трябва да бъдат извършени на територията на Съюза, в рамките на демаркационните области и извън тях.
 (3)Последните научни открития, резултатите от извършените от Комисията одити в засегнатите държави членки и придобитият опит при прилагането на Решение за изпълнение (ЕС) 2015/789 сочат за необходимост от актуализиране на тези мерки, за да се гарантира по-целенасочен подход за борба с посочения вредител на територията на Съюза.
 (4)За по-голяма яснота определението на „растения гостоприемници“ следва да се отнася за всички видове или родове растения в световен мащаб, за които е установено, че са заразени с посочения вредител, а определението на „посочените растения“ следва да се отнася само за онези растения гостоприемници, за които е установено, че са заразени